《满江红 其四 余以词为石湖寿，胡长文见和，复用韵谢之》
宋代·丘崇

冠盖吴中，羡来往、风流二老。谈笑处、清风满座，倡酬不了。

琪树相鲜昆阆里，玉山高并云烟表。叹□时、顿有古来无，功名早。

膺帝眷，符梦兆。为国镇，腾光耀。更宁容秀野，醉眠清晓。

麟组已联方面重，衮衣行接天香绕。许畸人、巾履奉英游，荣多少。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。